
CONCLUZII: 


e Securitatea umană, inclusiv în 
planul sănătăţii publice, este condiţie 
esențială a democraţiei. 
e Securitatea este, în acelaşi timp, o 
exigenţă a societăţii democratice, deoa- 
rece presupune şi o anumită renunțare 
expresă a cetăţenilor în favoarea statu- 
lui, care îşi asumă obligația de a ve- 
ghea asupra tuturor şi a fiecăruia. 

e Aria de cuprindere a conceptului de 
securitate a fost lărgită, vorbindu-se în 
spațiul administrativ al UE din ce în ce 
mai mult de „securitate comună“, care 
pune accentul pe reținerea de la cursa 
înarmărilor nucleare şi realizarea secu- 


rității publice, inclusiv în planul 
sănătății. 

e Eforturile depuse pentru sporirea 
securității sunt destinate să reducă peri- 
colul războiului creându-se astfel pre- 
misele respectării principiilor de drept 
internațional 

e În condițiile în care, în relațiile 
internaționale, tendințele majore sunt 
extinderea democrației şi cooperarea 
instituționalizată, pentru România esen- 
țială este promovarea intereselor națio- 
nale prin mijloace paşnice - politice, 
diplomatice, economice şi culturale. 


Securitatea umană, inclusiv în planul sănătăţii 
publice, este condiţia esențială a democraţiei, aşa 
cum rezultă din prevederile Pactului internațional 
cu privire la drepturile civile şi politice, ratificat 
de România, prin Decretul nr. 212/1974, şi din cele 
ale Pactului internațional cu privire la drepturile 


economice, sociale şi culturale, ratificat prin 
Decretul nr. 212/1974, potrivit cărora statele sunt 
obligate să protejeze şi să promoveze interesele 
colectivităților. 

Securitatea este, în acelaşi timp, o exigenţă a 
societății democratice, deoarece presupune şi o 

anumită renunțare expresă a cetăţenilor în favoarea 
statului, care îşi asumă obligația de a veghea 
asupra tuturor şi a fiecăruia. Desigur, „renunțarea” 
este limitativă şi, în mod imperativ, stabilită în 
legislația internațională cadru, respectiv în: 
Convenţia pentru apărarea drepturilor omului şi a 
libertăţilor fundamentale”, Pactul internaţional cu 
privire la drepturile civile şi politice şi Pactul 
internațional cu privire la drepturile economice, 
sociale şi culturale. 

În ultimii ani, au fost relevaţi anumiţi factori 
determinanți ai securității, au apărut sintagme 
derivate din termenul de securitate, cum ar fi cele 
de securitate politică, democratică, economică, 
militară, publică, alimentară, socială, ecologică, 
sanitară, informaţională, umană, a comunităţii”. 
Astfel de sintagme sunt, de fapt, componente ale 
securității naţionale, şi sunt folosite, în special, de 
către sociologi şi analişti. Securitatea umană este 
un concept foarte bine elaborat, care reuneşte 
calitățile şi condiţiile securității individuale şi 
colective, „incorporează garanția respectării drep- 
turilor omului, a celor civile şi politice, care sunt 
în ultimă instanță sarcinile tuturor cetăţenilor 
angajaţi pe drumul democraţiei şi al dezvoltării 
stabile şi echilibrate pentru bărbați şi femei. 
Edificarea securităţii cetăţeneşti este necesară 
pentru dezvoltarea susținută a fiinţei umane”. 

Aria de cuprindere a conceptului de securitate 
a fost lărgită, vorbindu-se în spațiul administrativ 
al UE din ce în ce mai mult de „securitate 
comună“, care pune accentul pe reținerea de la 
cursa înarmărilor nucleare şi realizarea securității 
publice, inclusiv în planul sănătăţii. 

Organizațiile internaționale de securitate, 
precum ONU sau OSCE, au promovat o anume 
accepțiune a conceptului de securitate, respectiv 
aceea de securitate colectivă, care are la bază ideea 
cooperării dintre state în direcția coordonării 
eforturilor de securitate pentru atingerea unui scop 
comun: securitatea globală. Securitatea colectivă a 
devenit un concept important, inclusiv NATO 
mutându-şi abordarea strategică de la apărare 
colectivă către securitate colectivă. 

Eforturile depuse pentru sporirea securității 
sunt destinate să reducă pericolul războiului 
creându-se astfel premisele respectării principiilor 
de drept internaţional, potrivit cărora statele sunt 
obligate la rezolvarea pe cale paşnică a dife- 
rendelor şi la nerecurgerea la folosirea forței, fiind 
acceptată doar derogarea, deja menționată. 


Desigur, securitatea se bazează înainte de toate 
pe stabilitatea politică, dar şi pe cea militară, iar un 
sistem viabil de securitate va putea fi edificat 
numai dacă vor fi consolidate aceste două com- 
ponente. Securitatea colectivă constituie acel 
mijloc de apărare care nu mai este îndreptat 
împotriva unui adversar identificat, ci împotriva 
oricărui agresor potențial. 

ONU trebuie să utilizeze forţa unită a tuturor 
participanţilor din sistem împotriva unui agresor, 
însă, în mod normal, va urmării să promoveze 
rezolvarea prin mijloace politico-diplomatice a 
diferendelor dintre state. Organizațiile interna- 
tionale de securitate colectivă combină elemente 
din politica de securitate bazată pe confruntare, cât 
şi elemente din politica de securitate bazată pe 
cooperare. Politica de securitate bazată pe coo- 
perare are scopul de a evita escaladarea poten- 
țialelor conflicte, punând un accent deosebit pe 
promovarea deschiderii şi a transparenţei. 

Ameninţările non-clasice la adresa securității 
naționale sau chiar a celei globale s-au multiplicat 
după sfârşitul Războiului Rece. Astfel, acțiunile 
teroriste, crima organizată, traficul de droguri, sunt 
şi manifestări grave ale secolului XXI. 

Putem aprecia că extinderea NATO şi extin- 
derea UE au influențat în sens pozitiv şi în mod 
semnificativ stabilitatea şi securitatea europeană. 
Mediul de securitate european s-a consolidat ca 
urmare a multiplicării eforturilor statelor demo- 
cratice pentru edificarea unei noi arhitecturi de 
securitate euroatlantice. 

Condiţiile favorabile existente în actualul 
mediu de securitate oferă posibilitatea unei destin- 
deri reale în care elementele definitorii ale relațiilor 
între state sunt cooperarea, dialogul, consultarea şi 
întrajutorarea.  Amplificarea crimei organizate 
transfrontalieră este dovedită atât de extinderea 
ariei geografice de manifestare, cât şi de diversi- 
ficarea obiectivelor promovate, a metodelor şi 
mijloacelor folosite, precum şi a gamei țintelor 
vizate de entități care inițiază, planifică, organi- 
zează, susțin ori înfăptuiesc acte teroriste. 

În ultimul timp, se remarcă o proliferare a 
terorismului şi o reorientare a acțiunilor teroriste de 
la ţintele guvernamentale, diplomatice şi militare 
spre țintele civile uşoare, precum bănci, hoteluri, 
trenuri, lăcaşe de cult, stabilimente medicale, 
acțiuni care au o puternică încărcătură simbolică şi 

produc un număr mare de victime. 

Tendinţele majore ce guvernează evoluţiile 
globale în epoca contemporană generează îngrijo- 
rări justificate, relevă noi provocări, riscuri la adre- 
sa valorilor şi intereselor naţionale. Unul dintre 
obiectivele globale trebuie să fie dezvoltarea unei 
cooperări internaționale puternice, caracterizată de 
existența unor instituții internaţionale eficiente, 
precum şi de existenţa unei ordini internaționale 
bazate pe respectarea principiilor înscrise în Carta 
ONU. 

În conflictele viitoare, cele mai perfide şi peri- 
culoase arme vor aparține arsenalului războiului 
asimetric, inclusiv ferorismul şi extremismul. Se 
vor schimba metodele folosite de grupările tero- 
riste, care se vor baza pe cele mai avansate realizări 
ştiinţifice, tehnologice şi informatice. Experții în 
domeniu apreciază că majoritatea grupurilor tero- 
riste internaționale vor continua să se identifice cu 
islamismul radical, milițiile rasiste, fundamentalis- 
mul religios şi naționalismul etnic. Presiunea efor- 
turilor globale antiteroriste coroborate cu impactul 
tehnologiilor informatice avansate, vor determina 
disiparea şi descentralizarea pericolului terorist 
într-o reţea eclectică de grupuri, celule şi indivizi. 

Progresul spectaculos al tehnologiei informa- 
tice şi concentrarea masivă a populațiilor în zonele 
urbane determină sporirea vulnerabilităţii societății 
umane şi noi oportunități de manifestare pentru 
amenințări, nu neapărat militare: centrele de luare a 
deciziilor pot fi neutralizate, nodurile de distribuire 
şi rețele de comunicaţii devin atractive, folosirea 
noilor tehnologii de comunicare pentru influențarea 
opiniei publice etc. 

Declaraţia Mileniului, adoptată de Adunarea 
Generală a ONU la 8 septembrie 2000, cu partici- 
parea şefilor de state şi guverne, prin consens, 
indică o evoluţie semnificativă în planul securităţii 
umane, pentru protejarea sănătății publice. Aceasta 
începe cu o prezentare a valorilor şi principiilor 
fundamentale care stau la baza relaţiilor interna- 
tionale, respectiv libertatea, egalitatea, solidarita- 
tea, toleranța, respectul pentru natură şi răspunde- 
rea solidară. De asemenea, un capitol special al 
Declarației priveşte drepturile omului, democrația 
şi guvernarea echitabilă, afirmându-se foarte clar 
angajamentul tuturor statelor de a depune toate 
eforturile pentru promovarea democrației şi întă- 
rirea normelor de drept, precum şi pentru respecta- 
rea tuturor drepturilor omului şi a libertăţilor 
fundamentale recunoscute pe plan internațional. 


În cadrul eforturilor vizând protejarea, apăra- 
rea şi promovarea intereselor sale legitime, 
România respectă principiile şi normele dreptului 
internațional şi dezvoltă dialogul şi cooperarea cu 
organizațiile internaționale şi cu statele interesate 
în realizarea securității internaționale considerăm 
că România este direct interesată să joace un rol 
activ şi constructiv în plan regional, să fie o punte 
de legătură între civilizaţii, interese economice şi 
culturale diferite, în beneficiul stabilității şi pros- 
perităţii întregii Europe. 

În condiţiile în care, în relaţiile internaţionale, 
tendințele majore sunt extinderea democraţiei şi 
cooperarea instituționalizată, pentru România esen- 
țială este promovarea intereselor naționale prin 
mijloace paşnice - politice, diplomatice, economice 
şi culturale. 

Promovarea acestor valori şi interese are în 
vedere: transformarea şi creşterea capacităţii de 
acțiune a instituţiilor care au responsabilități în 
domeniul securității naționale; consolidarea rolului 
României în cadrul Alianţei Nord-Atlantice şi al 
Uniunii Europene, concomitent cu întărirea capa- 
cității țării noastre de a acționa ca vector dinamic al 
politicilor vizând securitatea euroatlantică; dezvol- 
tarea economică susținută şi garantarea accesului la 
resurse vitale; prevenirea şi contracararea eficientă 
a terorismului internaţional, participarea activă, la 
operaţii de pace şi la alte acţiuni vizând soluţio- 
narea crizelor internaționale; reconfigurarea strate- 
giei de securitate energetică a României în acord cu 
politica energetică a Uniunii Europene; măsuri 
efective pentru stoparea declinului demografic al 
României. 

Apreciem că promovarea acestor valori şi 
interese, înfăptuirea obiectivelor propuse se poate 
realiza prin: stabilirea priorităților în participarea 
activă la înfăptuirea securității internaționale; 
dezvoltarea identități europene şi euroatlantice a 
României; asumarea rolului de vector dinamic al 
securităţii în regiunea Mării Negre; buna guvernare 
- ca instrument esențial în construcția securității 
naționale; transformarea instituţiilor cu responsa- 
bilităţi în domeniul securităţii naționale, pentru 
protejarea sănătăţii publice; dezvoltarea şi protecția 
activă a infrastructurii strategice. 

Angajarea activă în procesul de înfăptuire a se- 
curității prin promovarea democraţiei, lupta împo- 
triva terorismului internaţional şi combaterea pro- 
liferării armelor de distrugere în masă reprezintă un 
imperativ pentru politica de securitate a României. 

Armata României va continua să participe la 
operaţiile şi misiunile conduse de NATO în aria sa 
de responsabilitate sau în afara acesteia, conform 
angajamentelor conducerii politice a statului 
român. 

România susține existența unei relații de 
coordonare politică şi strategică NATO - UE 
construită pe principiile complementarității, ca 
element fundamental pentru asigurarea securității 
euroatlantice. 

Conştientă de apartenenţa sa la cultura euro- 
peană, împărtăşind valorile euroatlantice şi princi- 
piile democraţiei occidentale România, membră a 
NATO şi a Uniunii Europene, îşi promovează şi îşi 


protejează interesele naţionale prin realizarea 
obiectivelor de securitate, de protejare a sănătății 
publice. 


! Pactul internaţional cu privire la drepturile civile şi politice 
a fost ratificat de România, prin Decretul nr. 212/1974, 
publicat în Buletinul Oficial nr. 146 din 20/11/1974. 
° Idem. 
? România a ratificat Convenţia prin Legea nr.30/1994, 
publicată în Monitorul Oficial, Partea I nr. 135 din 
31/05/1994. 
4 Redefining Security: the Human Dimension, „Current 
History“ (SUA) vol. 94, nr. 592, mai 1995. 

Benjamin Olivia Hernandez, „Siguranța națională într-o 
lume globalizatoare”, Revista de administrație publică, INAP 
101. 


PROPUNERI: 


e Continuarea promovării valorilor şi intereselor naționale prin politici adecvate 
şi relații externe în vederea realizării obiectivelor urmărite de securitate ce 


privesc sănătatea populației. 


Continuarea prin structurile naționale specializate la prevenirea şi contraca- 
rarea eficientă a terorismului internațional, cu accent pe cooperarea 
internațională în domeniu cu organisme similare şi direct interesate. 

Alocarea continuă de resurse materiale, financiare şi de personal pentru a 
asigura participarea activă, la operaţii de pace şi la alte acțiuni vizând soluţio- 
narea crizelor internaţionale, în cadrul organizaţiilor internaţionale la care 


România este parte. 

